
**ОТЧЕТЕН ДОКЛАД**

**ЗА ДЕЙНОСТТА НА ОБЛАСТНА ДИРЕКЦИЯ “ЗЕМЕДЕЛИЕ ” СЛИВЕН ЗА 2018 г.**

****

****

****

****

****

****

Сливенска област е разположена в югоизточна България и заема територия от 3544.066 кв. км., което представлява 3.19 % от територията на страната. На юг тя граничи с Ямболска област, на изток – с Бургаска област, на север – с области Велико Търново, Търговище и Шумен, на югозапад – с област Стара Загора.

Географското положение на областта се оценява като благоприятно от гледна точка на възможностите за нейното развитие. В много голяма степен те зависят от възможностите за интегриране на област Сливен със съседните области, както и създаване на предпоставки за общо използване на ресурси и потенциали за развитие.

В релефно отношение са формирани два района: на север – полупланински и планински, а на юг – равнинен. Климатът е умереноконтинентален със средногодишна температура на въздуха 12.4 градуса по С. Хидроложките запаси в областта не са големи. Основен воден ресурс е р. Тунджа, най-големия приток на р. Марица с водосборен басейн около 7 800 кв.км. От почвените типове най-характерни са карбонатните черноземни смолници, черноземните смолници и излужените черноземни смолници.

В административно отношение областта е разделена на 4 общини - Котел, Нова Загора, Сливен и Твърдица, като най-голям град и областен център е гр.Сливен.

Като резултат от анализа на териториалната структура на икономиката, общините в областта могат да се разделят на 3 групи:

* **Сливен** – **45 бр землища**, попада в индустриално-аграрна група, с най-голямо значение за промишлеността в областта и с голям дял в аграрния сектор, преобладаваща равнина част, попадаща в нитратно уязвими зони, 19 бр. землища попадат в планинска част.
* **Нова Загора** – **33 бр. землища**, аграрно-индустриална група, с най-голям дял в аграрния сектор и със значителен дял в промишлеността, преобладаваща равнинна част - 3 землища попадат в необлагодетелствани райони - лошопочвени.
* **Котел – 22 бр. землища**, основно аграрна насоченост, с тенденция към намаляване дела на индустриалния сектор и повишаване дела на аграрния, 14 бр. землища попадат в планински райони и 6бр. са в необлагодетелствани райони – лошопочвени
* **Твърдица** – **10 бр. землища**, аграрни насоченост, с тенденция към намаляване дела на индустриалния сектор и повишаване дела на аграрния, от землищата 7 бр. са в планински райони и 2 бр. са в необлагодетелствани райони – лошопочвени

**Раздел I**

**ОБЩА ИНФОРМАЦИЯ ЗА ОБЛАСТТА**

**І. Растениевъдство**

**1. Площ на земеделските земи, в т.ч. обработваеми**

**От баланс по видове територия по предназначение от КВС**

|  |  |  |  |  |
| --- | --- | --- | --- | --- |
| **Област** | **Брой землища** | **Обща площ на землищата /ха/** | **За нуждите на селското стопанство /ха/** | **За нуждите на горското стопанство /ха/** |
| **СЛИВЕН - 2017** | 111 | 354 329 | 181 605 | 151 388 |

**Анализирайки данните в таблицата отчитаме, че площите използвани за нуждите на селското стопанство са 51.3% и за нуждите на горското стопанство са 42.7%.**

**2. Общо стопанисвана земеделска земя в Сливенска област през 2017 и 2018 г.**

|  |  |  |  |
| --- | --- | --- | --- |
| **ВИД КУЛТУРИ** | **2017** | **2018** | **2018/2017 г.** |
| ПЛОЩ (ха) | ПЛОЩ (ха) | **%** |
| ЕСЕННИЦИ | 53740 | 64507 | 120.00% |
| ТРАЙНИ | 14854 | 15405 | 103.71% |
| ПРОЛЕТНИЦИ | 27596 | 30251 | 109.62% |
| ВСИЧКО | 96190 | 110163 | 114.53% |

**3. Основни видове отглеждани култури - площи и процентно съотношение**

**Засетите площи с основните видове отглеждани култури в област Сливен през 2018 г.**



* Производството на пшеница, като основна зърнена култура заема най-голям относителен дял от обработваемите площи в Област Сливен – 37 %. Площите засети с пшеница, **реколта 2018 са 41230 ха** и се увеличават с 8.53 % спрямо предходната. Произведената пшеница е 179709 т. при среден добив 436 кг/дка.
* Сравнително висок – 19 **%,** е делът на заетите със слънчоглед площи през 2018 г. Възлизат на **21060 ха.** Стопанисваните площи увеличават с 20.27 % размера си спрямо предходната година. Произведеният слънчоглед е 38147 т при среден добив 181 кг/дка.
* Oтносителния дял на ечемика е 8 **%** от общата обработваема площ и намаля спрямо 2017 с 8,96 %. Засети площи с ечемик, реколта 2018 са 85120 ха. Произведеният ечемик от площите е 34443 т. при среден добив от 407 кг/дка.
* През 2018 г заетите площи с царевица за зърно са 3% от общо стопанисваните, като са се намалили с 28 % спрямо 2017 г.Произведеното количество царевица зърно е 17679 т. при среден добив 618 кг/дка.

* През 2018 г. в Област Сливен се отглеждат 5782 **ха** винени и десертни сортове лозя, което представлява 5 % от общата обработваема земя. През изминалата година са реколтирани  **5649 ха** винени лозя - получена продукция 41556 тона и лозя – десертни 131 **ха** - получена продукция 658 тона.
* Основна част от площите с овощни видове заемат прасковите - 2 **% от** общата обработваема площ. Традиционно за района на Сливенска община най-големите масиви от праскови са създадени тук по поречието на р. Тунджа. По крупни производители на праскови са: „Еко Асорти 05“ ЕООД; „Екофрукт” ООД; Кольо Иванов с. Чокоба; Коста Петров с. Глуфишево; Димитър Андреев с. Гавраилово. Не малка площ заемат прасковени насаждения от 10 до 20 декара, създадени от дребни земеделски производители в землищата на селата Гавраилово, Селиминово, Малко Чочовени, Мечкарево, Червенаково, Шивачево, Панаретовци, Струпец и др. Реколтираните площи от праскови през 2018 година възлизат на **1880 ха**, получената продукция е **13517 тона** при среден добив от **719 кг/дка**.
* Втората по значимост овощна култура в област Сливен са черешите. Относителният дял на площите с череши спрямо общата обработваема площ е **1 %.** Съществува траен интерес от земеделските производители към създаване на нови черешови насаждения с нови по-високодобивни сортове**.** Реколтирани са 894 ха със среден добив 638 кг/дка.
* Културите, отглеждани изцяло за фураж (люцерна, силажна царевица, фуражен грах, овес заемат 3 **%** от общата площ. Те участват в сеитбооборота основно на смесени стопанства, развиващи растениевъдство и животновъдство и заемат малки площи в порядъка от 1.0 до 10.0 ха.

**4. *Справка за добивите от основните видове култури в област Сливен***

***през 2017 г. и 2018 г. в т/ха***

|  |  |  |  |
| --- | --- | --- | --- |
| **Oсновни култури** | ***2017 г*** | ***2018*** | ***2018/2017 г. %*** |
| **пшеница** | 4.98 | 4.36 | 87.55% |
| **ечемик** | 4.28 | 4.07 | 95.09% |
| **царевица за зърно** | 6.33 | 6.18 | 97.63% |
| **маслодаен слънчоглед** | 1.49 | 1.81 | 121.48% |
| **кориандър** | 1.01 | 1.07 | 105.94% |
| **лозя** | 5.65 | 7.03 | 124.42% |
| **праскови** | 9.37 | 7.19 | 76.73% |
| **череши** | 6.59 | 6.38 | 96.81% |
| **домати** | 18.44 | 13.51 | 73.26% |
| **пипер** | 14.44 | 10.77 | 74.58% |
| **картофи** | 9.96 | 11.36 | 114.06% |

**ІІ. Животновъдство**

Животновъдството е втори основен подотрасъл на селското стопанство в област Сливен. Много добре е развито млечното говедовъдство. 40 % от млечните крави и произведеното сурово мляко в Югоизточен район /втори по значимост в страната след Южен централен/, се отглеждат и произвежда в Сливенска област.

Доброто фуражно производство в полската част на областта, общините Нова Загора и Сливен, създава благоприятни условия за развитие на говедовъдството и свиневъдството, а наличието на ливади и пасища в планинската и полупланинската част, общините Котел и Твърдица, благоприятстват за развитието на овцевъдството, козевъдството и месодайното говедовъдство. Добри традиции съществуват и в областта на пчеларството.

|  |  |  |  |  |  |
| --- | --- | --- | --- | --- | --- |
| **Брой на животните по видове** | **01.01.2017** | **01.01.2018** | **01.01.2019** | **Изменение** | **Изменение** |
| **2018/ 2016г. в %** | **2018/ 2017г. в %** |
| **Говеда всичко** | 33225 | 34246 | 34797 | **105%** | **102%** |
| **Крави общо млечни месодайни** | 23346 |  | 20374 | **87%** | **0%** |
| **Млечни крави** | 16557 |  | 12851 | **78%** | **0%** |
| **Месодайни крави** | 6789 |  | 7523 | **111%** | **0%** |
| **Биволи всичко** | 551 | 677 | 1126 | **204%** | **166%** |
| **биволици** | 379 |  | 564 | **149%** | **0%** |
| **Овце всичко** | 92532 | 76750 | 91455 | **99%** | **119%** |
| **овце майки** | 90682 |  | 76109 | **84%** | **0%** |
| **Кози всичко** | 20273 | 16046 | 19072 | **94%** | **119%** |
| **кози майки** | 19243 |  | 12280 | **64%** | **0%** |
| **Свине всичко** | 7855 | 7855 | 2834 | **36%** | **36%** |
| **св. майки** | 1173 |  | 282 | **24%** | **0%** |
| **Птици всичко** | 682400 | 667114 | 706069 | **103%** | **106%** |
| **кок. носачки** | 427230 |  | 484231 | **113%** | **0%** |
| **Пчелни семейства** | 24807 | 26423 | 29775 | **120%** | **113%** |

Анализирайки данните от таблицата в животновъдството

може да се направят следните **изводи:**

* **Продължава преструктурирането на говедовъдните стопанства от млечно към месодайно направление. Намалява броя на отглежданите млечни крави в областта.**
* **Уедряване на стопанствата основно на тези с над 30 броя млечни крави.**
* **Разширяване обхвата на развъдно-подобрителната дейност в стопанствата при говеда, овце и кози.**
* **Увеличават се отглежданите биволи; овце; кози и пчелни семейства. Незначителното увеличение при говедата се дължи на месодайното направление говеда.**
* **Завишен интерес към усвояване на средства от страна на стопаните към различните програми на ДФ „Земеделие“.**
* **Завишен интерес към агроекологичните мерки за подпомагане.**
* **Повишаване квалификацията на фермерите.**
* **Повишаване ефективността на сектора.**

Изградена е много добра инфраструктура, която превръща Сливен в център с национално значение за развитие на животновъдството:

* Най-големия Селекционен център със Станция за изкуствено осеменяване и съхранение на генетичните ресурси;
* Информационен център по животновъдство;
* Седалище на Говедовъдния съюз;
* Лаборатория за окачествяване на млякото, обслужваща най-голямата развъдна асоциация в България – на Черно-шарената порода, със седалище гр. Добрич;
* На територията на областта действа най-големия в страната Пазар за живи животни;
* Наличие на достатъчен брой преработвателни предприятия за производство на комбинирани фуражи, обслужващи високата продуктивност на животните и млеко- и месо- преработвателни предприятия с голям капацитет и възможности за реализация на продукцията.

**III. ХИДРОМЕЛИОРАЦИИ**

Съгласно утвърдените със Заповед № РД-09-862 / 02.09.2010г. на Министъра на земеделието и храните Методически указания за прилагане на чл.14, т.32 и т.51 от Устройствения правилник на ОД”Земеделие”, дейност „хидромелиорации” се упражнява в няколко направления:

**1. Инвеститорски контрол на хидромелиоративни обекти:**

На територията на Област Сливен с цел обезпечаване на селскостопанските площи е изградена Напоително-Отводнителна система „Средна Тунджа” за общините Сливен, Н.Загора и Твърдица и Напоително-Отводнителна система „Каябашко блато” за Община Котел. Изградените площи са в размер на 472559 дка в това число Област Сливен 331 168 дка и Област Ямбол 141 139 дка.

Основен източник на НС „Средна Тунджа” е язовир „Жребчево” – той е многогодишен изравнител с общ обем 400 000 000 м3 и полезен обем 370 000 000 м3. Язовир „Жребчево” е включен в списъка на комплексните и значими язовири ( прил.№1 към чл.13, т.1 от Закона за водите.

За НОС „Каябошко блато” основен водоизточник е яз. „Каябашко блато”, но поради разрушени тръбна мрежа и съоръжения в землищата на с.Мокрен и с.Пъдарево е компрометирано напояването.

Язовир „Жребчево”

1. Извършен е технически преглед на състоянието на язовирната стена на язовир „Жребчево” и съоръженията към нея.

1.1. Съставен е протокол за технически преглед. Язовирната стена и съоръженията към нея са в добро състояние.

1.2 .След извършване на пробни манипулации със затворните органи и другите механизми е констатирано , че същите работят безотказно.

1.3. Изградена е система за контрол – видео-наблюдение на стената и съоръженията посредством пет броя камери и монитор за едновременно следене на петте камери.Мониторът е в стаята на охраната .

1.4. Анализ на техническото състояние на стената и съоръженията на база на резултатите получени при експлоатацията / водостопански изследвания, прецизна нивелация, пиезометри, филтрация, визуални наблюдения и др. / са обобщени в годишен доклад, който се разглежда на ЕТС. На ЕТС се правят предписания за ремонти и се определя контролния обем на язовира за отделните месеци / периоди / т. е. определя се обема който не трябва да се надвишава от съображения за сигурност и равномерно разпределяне на притока.

2.Контрол от компетентни контролни органи се извършва периодично от Областна управа, МВР, ОУ на ПБЗН и други.

Сключен е договор с охранителна фирма за охрана на хидровъзела.

Речното русло на река Тунджа след яз.” Жребчево” и бент „Бинкос” са почистени 500 м. след съоръженията.

Аварийният план е актуализиран ,съставът на аварийната група е актуализиран съгласно аварийния план /АП/, определени са машините /механизация и автотранспорт/, които ще са на разположение при аварийна ситуация, аварийният склад е оборудван.

Редът за информиране на органите на изпълнителната власт е посочен в аварийния план / схема за оповестяване към АП /

Локална система за оповестяване при кризисна ситуация на яз.Жребчево е сирена – в кметство с.Баня. **Тя не е интегрирана/ свързана /** **с Националната система за ранно предупреждаване и оповестяване / НСРПО /.**

**2. Контрол на дейността на „Напоителни системи” ЕАД клон Средна Тунджа – Сливен по поддръжка на обектите за предпазване от вредното действие на водите / ОПВВВ**/, съгласно чл.13, т.3 от Закона за водите.

Обекти за предпазване от вредното въздействие на водите са защитни диги, корекции на реки, отводнителни помпени станции, отводнителни системи, включващи открити и закрити отводнители.

На територията на областта има изградени и въведени в експлоатация около 150 км. корекции на реки и дерета и 30 отводнителни полета със закрита дренажна система и открити отводнители, като отводнената земеделска земя е около 190 х.дка, в т.ч. площта на откритите отводнители в полетата е 6,6 х. дка.

За нормалната работа на съоръженията, отвеждащи излишните повърхностни и подземни води и предпазващи земеделските земи от преовлажняване и наводняване е необходимо те да се контролират непрекъснато, като откритите водоприемници се почистват периодично от наноси, храстовидна и дървесна растителност. В противен случай, при интензивни валежи и намалена проводимост на съоръженията не са изключени наводнения и вследствие от това - загуби от земеделска продукция, а в екстремни ситуации са застрашени от заливане и пътища от републиканската пътна мрежа и други важни инфраструктурни обекти.

Съоръженията и системите за предпазване от вредното въздействие на водите, съгласно чл.13, ал.1 т.3 от Закона за водите са публична държавна собственост. Съгласно чл.10 ал.1 т.2 буква (а) от ЗВ, Държавната политика, свързана с дейностите по експлоатация, изграждане, реконструкция и модернизация на водостопанските системи и съоръжения, се осъществява от Министерство на земеделието и храните.

В изпълнение на разпоредбите на §4 ал.6 от Закона за водите, със Заповед № РД 09-317 / 26.03.2012г., Министърът на земеделието и храните възлага на „Напоителни системи” ЕАД дейностите по стопанисване, поддръжка, експлоатация, опазване и наблюдение на тези водостопански съоръжения.

Годишната задача (2018г.) за изпълнение на обекти предпазващи от вредното въздействие на водите на територията на „Напоителни системи”ЕАД клон „Средна Тунджа” възлиза на 1,603млн.лв./в т.ч.Сливен 1,043млн.лв./. В изпълнение на горното в Област Сливен сме извършили – Изкоп с багер за почистване от нанос - тиня 33904м3; Разриване с булдозер земни маси 14777м3; Изкореняване на пънове 393бр.; изсичане на дървета 393бр.; Към днешна дата на обектите ни работят 1бр. багер „Драглайн”, един бр. НМК - кофа -1м3; един бр.Либхер-1,0m3, един МST-0.3m3 и един бр. булдозер ДТ-75.

Корекциите на реки са в добро състояние. Има изготвени Аварийни планове за корекции на реки и дерета при екстремни ситуации.

- Корекция река Новозагорски азмак / район Н.Загора / извършено е почистване от тиня в землищата на с.Езеро , с.Дядово , с.Богданово , необходимо е - разриване с булдозер тиня , до възстановяване проектните параметри на корекцията с цел предпазване от заливане; монтиране на клапи за отвеждане на повърхностните води.

- Корекция дере 120 – почистено е от наноси покрай регулацията на с.с.Тополчане;

- Корекция дере 123 – почистено е;

- Корекция дере 129 – почистено;

- Корекция дере 90 – почистено е 2400м остава за почистване 600м;

- Корекция р.Мечкаревски азмак – почистен където имаше нужда;

- Корекция дерета заустващи в Новозагорски азмак – извършено е частично почистване около ж.п.линията, от почистване се нуждае 84-С-4;

- Корекция дерета над М-1 – в момента са почистени(храсти и тиня)дерета 123, 125, 127 и 138. Предстои почистване и на 137

Отводнителни полета и дерета към тях:

Извършено е почистване от тиня на открити канали по отводнителни полета:

* ОП „Чокоба” дере 3;
* ОП „Шивачево” Почистени са дерета дере-5 и О-16;
* ОП „Нова Загора - Младово” О-77-8иО-74-3;
* ОП „Кермен-Скобелево” почистени са дере-56,54 67-О-32и39;
* ОП „Жельо Войвода – изток”. Почистено е дере 125и127;
* ОП „Гавраилово-Гергевец”, Маларичен

За тази година предвиждаме работа по следните обекти:

- ОП „Площи под М-3”. Дере 19и20.

- ОП „Жельо Войвода – изток”. Предстои почистване на К-1(колектор)

- ОП”Шивачево”. Предстои разриване на изкопания нанос след отцеждането му.

-ОП „Блатец-Горно Александрово” дере 137

- ОП „Аврамов” почистени са дере-4 предстои разриване.

и др.

В началото на поливен сезон 2019г. се подготвят напоителните полета според нуждите на водоползвателите.

Водоприемниците /отводнителни дерета/ се почистват.

Периодично, през цялата година се извършва обход и наблюдение на корекции на реки и дерета, отводнителни полета и съоръженията по тях.

Извършва се поддържане проводимостта на корекции на реки и дерета, отводнителни полета и съоръженията по тях, включващо почистване от строителни битови отпадъци и наносни отложения, премахване на израснали във водното течение дървета, дънери, храсти и всички паднали или с опасност да паднат дървета.

Готовност за реагиране при екстремни и аварийни условия – в зависимост от условията , изправността на наличната техника и съдействие на други организации. Съобразно конкретната обстановка в момента се отреагира с един въжено механичен багер „Драглайн” , два хидравлични с обем на лопатата 1м3. Разполага се и с един багер на колесен ход и един булдозер ДТ-75 за малки по обем ремонтни дейности. Персоналът е оборудван за работа с малка механизация за по-добро справяне с поставените им задачи при поддръжка на съоръженията.

**3. Контрол по дейност “напояване”, осъществявана от „Напоителни системи” ЕАД клон Средна Тунджа - Сливен**

За поливен сезон 2018 г. цената на водата, определена със Заповед на Министъра на земеделието и храните е както следва:

* **Гравитачно напояване** – 0.15 лв/м3 без ДДС за всеки доставен обем вода, плюс 12 лв./дка без ДДС - постоянна цена на дка за напоявана площ
* **Помпено напояване** **І стъпало** - 0.18 лв/м3 без ДДС за всеки доставен обем вода, плюс 12 лв./дка без ДДС - постоянна цена на дка за напоявана площ
* **Помпено напояване** **II стъпало** - 0.22 лв/м3 без ДДС за всеки доставен обем вода, плюс 12 лв./дка без ДДС - постоянна цена на дка за напоявана площ

С издадените от управителя на „Напоителни системи клон Средна Тунджа” ЕАД гр. Сливен ***Заповед РД 11-106/08.05.2018г.,*** са определени цени за напояване на декар земеделска земя, по култури, съобразно броя поливки.

За основните в региона култури цените са следните:

1. Царевица

* гравитачно доставяне на вода, гравитачно напояване – първа поливка - 32.40 лв. с ДДС; всяка следваща поливка – 18,00 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 36,00 лв. с ДДС; всяка следваща поливка – 21.60 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Слънчоглед

* гравитачно доставяне на вода, гравитачно напояване – първа поливка - 25.20 лв. с ДДС; всяка следваща поливка – 10.80 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 27.36 лв. с ДДС; всяка следваща поливка – 12.96 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Трайни насаждения

* гравитачно доставяне на вода, гравитачно напояване – първа поливка - 28.80 лв. с ДДС; всяка следваща поливка – 14.40 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено.доставяне на вода, гравитачно. напояване – първа поливка - 31,68 лв. с ДДС; всяка следваща поливка – 17.28 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Лозя

* гравитачно доставяне на вода, гравитачно напояване – първа поливка - 28.80 лв. с ДДС; всяка следваща поливка – 14.40 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено.доставяне на вода, гравитачно. напояване – първа поливка - 31,68 лв. с ДДС; всяка следваща поливка – 17.28 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Зеленчуци

* гравитачно доставяне на вода, гравитачно напояване – първа поливка - 30.60 лв. с ДДС; всяка следваща поливка – 16.20 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 33.84 лв. с ДДС; всяка следваща поливка – 19.44 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Люцерна

* гравитачно доставяне на вода, гравитачно напояване – първа поливка - 28.80 лв. с ДДС; всяка следваща поливка – 14.40 лв с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 31.68 лв. с ДДС; всяка следваща поливка – 17.28 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Бостан

* гравитачно доставяне на вода, гравитачно напояване – първа поливка - 25.20 лв. с ДДС; всяка следваща поливка – 10.80 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 27.36 лв. с ДДС; всяка следваща поливка – 12.96 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Вкоренилища

* гравитачно доставяне на вода, гравитачно напояване – първа поливка - 32.40 лв. с ДДС; всяка следваща поливка – 18.00 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 36.00 лв. с ДДС; всяка следваща поливка – 21.60 лв. с ДДС
* помпено доставяна вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Захарно и кръмно цвекло

* гравитачно доставяне на вода, гравитачно напояване – първа поливка - 28.80 лв. с ДДС; всяка следваща поливка – 14.40 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 31.68 лв. с ДДС; всяка следваща поливка – 17.28 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Тютюн

* гравитачно доставяне на вода, гравитачно напояване – първа поливка - 32.40 лв. с ДДС; всяка следваща поливка – 18.00 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 36.00 лв с ДДС; всяка следваща поливка – 21.60 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Фуражни смески

* гравитачно доставяне на вода, гравитачно напояване – първа поливка - 25.20 лв. с ДДС; всяка следваща поливка – 10.80 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 27.36 лв. с ДДС; всяка следваща поливка – 12.96 лв. с ДДС
* помпено доставяна вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Маточина

* гравитачно доставяне на вода, гравитачно напояване – първа поливка - 27.00 лв. с ДДС; всяка следваща поливка – 12.60 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 29.52 лв. с ДДС; всяка следваща поливка – 15.12 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

1. Ягодоплодни, малини и боровинки

* гравитачно доставяне на вода, гравитачно напояване – първа поливка - 21.60 лв. с ДДС; всяка следваща поливка – 7.20 лв. с ДДС
* гравитачно доставяне на вода, капково напояване - първа поливка - 25.20 лв. с ДДС; всяка следваща поливка – 10.80 лв. с ДДС
* помпено доставяне на вода, гравитачно напояване – първа поливка - 23.04 лв. с ДДС; всяка следваща поливка – 8.64 лв. с ДДС
* помпено доставяне на вода, капково напояване - първа поливка - 27.36 лв. с ДДС; всяка следваща поливка – 12.96 лв. с ДДС

По данни на „Напоителни системи клон Средна Тунджа” ЕАД гр.Сливен, за 2018 година са сключвани договори с водоползватели, като резултатите от напояването за отчетния период на територията на областта са следните:

|  |  |  |
| --- | --- | --- |
| Напоявани култури | Полети площи /физически дка./ | Поливодекари |
| царевица | **7 681** | **8 295** |
| зеленчуци | **227** | **554** |
| трайни насаждения | **2 720** | **4 324** |
| тютюн | **360** | **1 080** |
| люцерна | **12** | **-** |
| други | **1 952** | **2 367** |
| **ОБЩО** | **12 952** | **16 620** |

През 2018г. в ОД „Земеделие” – Сливен не са постъпвали жалби от земеделски стопани, касаещи напояването и предпазването от наводняване на земеделските земи.

**4. Учредяване и надзор на дейността на сдружения за напояване**

Общия брой на съдебно регистрираните сдружения в област Сливен е седем, четири от които са на собствени водоизточници, а другите четири – на държавни хидромелиоративни обекти.

През 2018 г. няма открити нови процедури по учредяване на сдружения.

Не са приключили откритите процедури по учредяване на сдруженията в с. Коньово и гр. Твърдица.

След като през предходните години бяха уточнявани параметри, изготвени списъци, картен материал и др. необходими документи за откриване на процедури по учредяване на сдружения в с. Пет могили, с. Прохорово, с. Любенова махала, с. Научене, с. Старо село, с. Сокол, с. Еленово, до момента нито един от инициативните комитети не е заявил готовност за откриване на процедура по учредяване. Причината е в изключително високите изисквания, разписани в ЗСН /постигане на кворум от 50% от собствениците и 50 % от земите в територията/, което е непосилно за организаторите поради големия брой собственици-наследници и голямата раздробеност на поземлените имоти.

През 2018 г. експерти от ОД „Земеделие” – Сливен извършиха проверки на дейността на сдруженията за напояване на територията на област Сливен. Бяха съставени протоколи за резултатите от проверките, като се предписаха съответни мерки за отстраняване на пропуските в работата на колективните органи на сдруженията. По време на проверките се установиха нарушения на Закона за сдруженията за напояване, включително и на разпоредбите на чл. 40, ал.1 за тригодишния мандат на управителните съвети. ОД „Земеделие” – Сливен извърши и проверка на състоянието на хидромелиоративната инфраструктура на сдруженията за напояване като се установи, че съоръженията са в задоволително състояние.

**IV. СЪХРАНЕНИЕ И ТЪРГОВИЯ НА ЗЪРНО**

Към 31.12.2018 г. в област Сливен са регистрирани 96 обекта за съхранение на зърно. Земеделските производители, които през стопанската 2018 г. произвеждат зърно на площи от 500 и повече декара в областта са 257.

Извършените насрещни проверки за достоверност на данните вписани в декларациите през периода 01.01.2018 г. – 31.12.2018 г. са 43 бр.

Брой подадени декларации:

* за местата за съхранение на наличното зърно в тях – 492 бр.;
* за количеството произведено и налично зърно – 337 бр.

**Декларираното съхранявано зърно в Обектите за съхранение на зърно – област Сливен, към 31.12.2018 г. е както следва:**

|  |  |  |  |
| --- | --- | --- | --- |
| **ПШЕНИЦА** | **ЕЧЕМИК** | **ЦАРЕВИЦА** | **СЛЪНЧОГЛЕД** |
| 49 968 т. | 828 т. | 18 464 т. | 19 966 т. |

Обобщените данни към 31.12.2018 г. за съхраняваните по видове и количества зърно в обектите за съхранение на зърно са на база, подадени декларации по образци на Наредбата за условията и реда на мониторинг на пазара на зърно.

**Осреднени резултати от извършено представително окачествяване на добитите през 2018 г. на територията на област Сливен ечемик, пшеница, слънчоглед и царевица:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ЕЧЕМИК** | **Взети проби** | **Партида** | **Влага** | **Хектолитрова маса** | **Белтъчно съдържание** | **Изравненост** | **Културни (зърнени) примеси** | **Чужди примеси** |
| брой | тона | % | kg/ 100 dm3 | % | % | % | % |
| Средни стойности | 15 | 2 | 11,9 | 61,2 | 12,5 | 79,6 | 3,4 | 2,5 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ПШЕНИЦА-МЕКА** | **Взети проби** | **Партида** | **Влага** | **ХМ** | **ДМГ** | **ОГ** | **ЧХС** | **СП** | **ЧП** | **УЖД** | **Фузариум** | **Алтенарий** |
| брой | тона | % | kg/100dm3 | % | мм | усл. единици | % сухо в-во | сек. | % | % | % |
| Средни стойности | 54 | 37099 | 12,3 | 71,2 | 21,8 | 5,3 | 58,7 | 12,0 | 154,8 | 0,2 | 0 | 0,1 |

|  |  |  |  |  |  |
| --- | --- | --- | --- | --- | --- |
| **Пшеница - мека** | **Групи по БДС 602-87** | | | | |
| I-ва | II-ра | II-ра Б | III+ | III-та |
|  | % | % | % | % | % |
| Сливен | 0 | 0 | 0 | 34,29 | 65,71 |

|  |  |  |  |  |  |  |
| --- | --- | --- | --- | --- | --- | --- |
| **Пшеница-твърда** | **Взети проби** | **Партида** | **Влага** | **СП** | **ЧП** | **ОС** |
| брой | тона | % | % сухо в-во | Сек. | % |
| Средни стойности | 2 | 895 | 11,8 | 13,6 | 402,0 | 55,0 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Царевица** | **Взети проби** | **Партида** | **Влага** | **Хектолитрова маса** | **Нишесте** | **Културни (зърнени) примеси** | **Чужди примеси** |
| брой | тона | % | kg/ 100 dm3 | % | % | % |
| Средни стойности | 16 | 6795 | 12,7 | 73,4 | 73,1 | 3,5 | 0,6 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Слънчоглед** | **Взети проби** | **Партида** | **Влага** | **Хектолитрова маса** | **Масленост** | **Културни (зърнени) примеси** | **Чужди примеси** |
| брой | тона | % | kg/ 100 dm3 | % | % | % |
| Средни стойности | 19 | 12820 | 5,9 | 36,8 | 45,5 | 0,6 | 4,8 |

**Раздел II**

**ДЕЙНОСТИ НА ОД „Земеделие” Сливен**

***2.1 СТРУКТУРА И ЧИСЛЕНОСТ НА ОД”ЗЕМЕДЕЛИЕ” СЛИВЕН***

***В Т.Ч. НА ОСЗ***

Съгласно утвърдения щат, ОД”Земеделие” Сливен (ОД ”З”) разполага с **48** щатни бройки – **21** в Дирекцията и **27** в ОСЗ. Общинските служби са **3** на брой по съответните общини: Котел, Нова Загора и Сливен, и **1** (един) офис към ОСЗГ – Сливен за община Твърдица.

Според утвърдената структура **48 щатни бройки** са разпределени както следва:

* **7** (седем) бр. за ръководни длъжности, в т.ч. **4** (четири) в ОД”З”; по **1** (една) за ОСЗ-Сливен и Нова Загора и Котел;
* **15** бр. за експертни длъжности в ОД”З”;
* **18** бр. за експертни длъжности, в т.ч. **4** бр. в ОСЗ – Котел**; 4** в ОСЗ – Нова Загора и **10** в ОСЗ – Сливен.
* **8 бр.** за специалисти в ОДЗ и ОСЗ.

***2.2. ДЕЙНОСТИ НА ОД”ЗЕМЕДЕЛИЕ” СЛИВЕН***

***2.2.1. Дейности по прилагане на схема за държавна помощ***  „***Помощ под формата на отстъпка от стойността на акциза върху газьола, използван в първичното селскостопанско производство”***

Срок за прием на заявления за държавна помощ от 03.09.2018 г. до 21.09.2018 г.

Общ брой приети и обработени заявления - 446 броя, както следва:

1. Община Сливен - 251 бр.
2. Община Нова Загора - 158 бр.
3. Община Твърдица - 28 бр.
4. Община Котел - 9 бр.

***2.2.3. Дейности по Директни плащания - Кампания 2018 г.***

Дейностите по Кампания 2018 г. на територията на област Сливен започнаха преди 01.03.2018 г. със стартиране на разяснителна кампания по отношение новостите в Кампания 2018 година.

Регистрацията в ИСАК на земеделски стопани и ползваните от тях площи приключи на 11.06.2018 г.

***Заявени площи в Област Сливен от основни земеделски култури***

|  |  |  |  |  |
| --- | --- | --- | --- | --- |
| **Област** | **Схема** | **Култура** | **Площ** | **Брой заявления** |
| **ха** |
| Сливен | СЕПП | Постоянни или временни пасища за паша на животни (пасища и мери за паша) | 12547.6 | 593 |
| Сливен | СЕПП | Постоянно затревени площи поддържани в състояние, годно за паша или косене | 977.35 | 120 |
| Сливен | СЕПП | Площи с угари | 3299.22 | 911 |
| Сливен | СЕПП | Царевица за зърно | 1585.34 | 199 |
| Сливен | СЕПП | Рапица - зимна | 5418.93 | 122 |
| Сливен | СЕПП | Рапица - пролетна | 1.31 | 1 |
| Сливен | СЕПП | Ечемик-зимен | 4589.87 | 533 |
| Сливен | СЕПП | Ечемик-пролетен | 50.32 | 20 |
| Сливен | СЕПП | Мека пшеница-зимна | 38120.66 | 1391 |
| Сливен | СЕПП | Мека пшеница-пролетна | 2.99 | 3 |
| Сливен | СЕПП | Кориандър | 486.63 | 78 |
| Сливен | СЕПП | Слънчоглед | 24295.89 | 886 |
| Сливен | СЕПП | Овес - зимен | 40.55 | 18 |
| Сливен | СЕПП | Овес - пролетен | 323.55 | 188 |
| Сливен | СЕПП | Череши | 1069.58 | 664 |
| Сливен | СЕПП | Праскови | 1489.64 | 791 |
| Сливен | СЕПП | Сливи | 461.36 | 299 |
| Сливен | СЕПП | Винени лозя | 1975.64 | 744 |
| Сливен | СЕПП | Десертни лозя | 119.94 | 112 |
| Сливен | СЕПП | Ябълки | 109.37 | 135 |

***Брой подадени и регистрирани заявления за подпомагане по директни плащания -Кампания 2018 година и заявена площ за подпомагане в Област Сливен***

|  |  |  |  |  |
| --- | --- | --- | --- | --- |
| **Община** | **Физ. Лица брой** | **Юрид. Лица брой** | **Общ брой** | **Площ за кандидатстване /ха/** |
| Котел | 771 | 31 | 802 | 10014.2 |
| Нова Загора | 463 | 87 | 550 | 47340 |
| Сливен | 2042 | 199 | 2241 | 60931.8 |
| Твърдица | 292 | 13 | 305 | 6288.65 |
| Област Сливен | **3568** | **330** | **3898** | **124574.65** |

***2.2.4. Дейности по извършване на специализирани теренни проверки***

В изпълнение на Заповед № РД 09-757 от 10.08.2018 г. на Министъра на земеделието, храните и горите, в ОД „Земеделие“ – Сливен бе създадена организация за извършване на специализираните теренни проверки на физически блокове, попадащи на територията на област Сливен. Със Заповед РД-09-079 от 23.07.2018 г. на директора на ОД „Земеделие“ – Сливен са определени служители, които да отговарят за извършване на теренните проверки, като и лица, които да администрират дейностите. Бяха изготвени индикативни графици, базирани на броя ФБл за проверка и брой сформирани екипи по общини.

В Област Сливен **специализираните теренни проверки** стартираха след получаване на списъците и цифровите географски данни с подлежащите на проверка физически блокове.

Брой физически блокове, за област Сливен, подлежащи за проверка на терен - 997 броя ФБл.

Специализираните теренни проверки приключиха в срока регламентиран в т. 3 от Заповед № РД 09-757 от 10.08.2018 г. на Министъра на земеделието, храните и горите.

Данните от проверките са въведени в централизирания Регистър на теренните проверки. Съставени са 142 броя протоколи, в едно с всички приложения към тях, съгласувани от лицата администриращи процеса по извършване на теренните проверки и утвърдени от директора на ОД „Земеделие“ – Сливен.

Всички протоколи са обработени от Център „ПБД на СИЗП“.

**Други форми на обучение и информация, в т.ч. състояние на интернет страницата**

Интернет страницата на Дирекцията се поддържа постоянно. Поместената в сайта информация се актуализира периодично и има указващо и помощно значение за всички граждани, занимаващи се със селскостопанско производство.

* + 1. ***Наредба №3/1999 г.*29*.01.1999 г на МЗХ, за създаване и поддържане на регистър на земеделските производители.***

Предназначението на програмата на регистъра е въвеждане на данни за регистрация/ заверка и отписване на земеделски стопани за текущата година и за местоположението и обхвата на дейността им на базата на подадените от тях анкетни карти и формуляри, въвеждане на данни за актуализация на дейността им през годината, както и изготвяне на справки.

За стопанската 2017-2018 г. /**01.10.2017-30.09.2018/** в ОД”Земеделие” Сливен са регистрирани общо **4 124 бр.** земеделски стопани.

Заявления за отписване по чл. 11, ал. 6 от Наредба №3 /29.01.1999 год. за отчетния период са подали **99 бр.** земеделски стопани.

Регистрирани за първи път през 2017 г. - нови земеделски стопани- 274 бр.

За промяна на първоначално подадени данни по чл. 11, ал.2 /актуализация/, са подали 482 бр. земеделски стопани.

Регистрацията на земеделските стопани в Регистъра, съгласно Наредба № 3 от 1999 г., служи за набиране на информация за земеделските стопани и за дейността им с цел подпомагане на земеделието и развитието на селските райони. Дейността по поддържане на регистъра обхваща: регистрация на нови земеделски стопани, пререгистрация и актуализиране на данните за вече регистрирани такива, и отписване на земеделски стопани при прекратяване на дейността им.

БРОЙ РЕГИСТРИРАНИ ЗЕМЕДЕЛСКИ СТОПАНИ ПО МЕСТОЖИВЕЕНЕ В ОБЩИНИТЕ НА ОБЛАСТ СЛИВЕН

|  |  |  |  |  |  |
| --- | --- | --- | --- | --- | --- |
| Община | 2014г.  /бр/ | 2015г.  /бр/ | 2016г.  /бр/ | 2017г.  /бр/ | 2018г.  /бр/ |
| Сливен | 2 223 | 2 812 | 2 784 | 2 782 | 2 704 |
| Нова Загора | 491 | 628 | 613 | 597 | 567 |
| Котел | 317 | 530 | 545 | 561 | 555 |
| Твърдица | 209 | 300 | 305 | 310 | 298 |
| Всичко: | 3 240 | 4 270 | 4 247 | 4 250 | 4 124 |

**ЮРИДИЧЕСКИ СТАТУС НА РЕГИСТРИРАНИТЕ ЗП - ПРЕЗ 2018 г.**

1. Физически лица- 3 766 бр.
2. Юридически лица- 358 бр.

в т.ч.:

* Еднолични търговци - 50,
* АД - 3,
* ЕООД - 194,
* Кооперации - 17,
* ООД - 89,
* Събирателно дружество -1,
* Сдружения - 1,
* Други- 3.

**Дейности на регистрираните земеделски стопани – 2018 г.:**

* Земеделските стопани, които извършват дейности с първични фуражи, подавали декларация по образец за отчетния период стопанска 2017-2018 г. - **1 805 броя**.
* Брой регистрирани земеделски стопани с дейност само **животновъдство - подали данни в табл. 3 на анкетен формуляр - 659 бр.**
* Брой регистрирани земеделски стопани с дейност само **растениевъдство** - подали данни в таблица 1 от анкетен формуляр - **2780 бр.**

Областна дирекция ”Земеделие” гр. Сливен предоставя ежемесечно по електронна поща на териториалните поделения на агенция по заетостта информация за регистрираните земеделски стопани- физически лица, съгласно чл. 18, ал. (6) от Наредба №3/ 1999 г. на МЗХ.

Информация за регистрирани земеделски стопани ежемесечно ползват Държавен фонд "Земеделие" - РА**,** НСИ, НАП, МВР, и други държавни органи, при спазване разпоредбите на Наредба № 3 - чл. 18, Закона за защита на личните данни, Закона за достъп до обществена информация.

**Бракуване на трайни насаждения.**

Нормативна уредба- чл. 18 от Закона за собствеността и ползването на земеделските земи / ЗСПЗЗ / и чл. 26"б", ал. 2 от Правилника за прилагане на ЗСПЗЗ.

През 2018 г. в ОД"Земеделие" Сливен са постъпили 14 бр. заявления за бракуване на трайни насаждения- всички с изтекъл амортизационен срок, и съответно с издадени протоколи за бракуване - 7 бр. с лозя и 7 бр. овощни градини.

***2.2.7. развитие на селските райони***

**През отчетния период са извършвани следните дейности в изпълнение на мерките от ПРСР:**

* Провеждане на консултации със земеделските стопани по мерките от програмата;
* Оказване на помощ на земеделските производители и даване на насоки за извършваната от производителите дейност и регистрирането им в регистъра на земеделските производители и ИСАК.
* В ОД”З” и ОСЗ на информационните табла се помества последната важна за фермерите информация
* Осъществява се непрекъснато взаимодействие с експертите от Областната служба за съвети в земеделието, ОД на БАБХ и ДФ”З-РА” като се обсъждат въпроси, касаещи действията, които трябва да предприемат бъдещите бенефициенти по ПРСР.
* На всички земеделски производители регистрирани по Наредба №3/99 г. и стопани, включени в Системата за земеделска счетоводна информация се оказва съдействие при посещението им в ОССЗ и при подаване на заявления в ИСАК
* На стопаните се оказва съдействие при уреждане на наследствени отношения- делба на земеделски земи, изготвяне на данъчни оценки с цел уреждане на собственост и др.
* На земеделските производители, които кандидатстват по мерките от ПРСР, но все още не са уредили изцяло собствеността по чл.27, ал.6 от ЗСПЗЗ се дават компетентни насоки;

***2.2.8 .Информационно разяснителни кампании и обучение***

**Информационни кампании, медийни изяви и публикации**

Прeз 2018 г. са провеждани специално организирани срещи и семинари със земеделски стопани по групи населени места.

Ежедневно, при посещение на стопаните, експертите от дирекцията и общински служби по земеделие дават компетентни консултации и съвети по следните направления:

* Регистрация в ИСАК;
* Кандидатстване по схеми и мерки за подпомагане на площ;
* Разяснения по наредбите от ПРСР;
* Регистрация на ЗП по Наредба №3/99 г.

Служителите изпълняват и други задачи, а именно: теренни проверки, отговори на жалби и молби на граждани по различни направления- по ЗСПЗЗ, ЗВСГЗГФ и правилниците за прилагането им ЗСПЗЗ; ЗОЗЗ; Наредба №3 и др.; обработка на преписки по различни процедури; провеждане на комисии; провеждане на статистически наблюдения; контрол на растителна продукция при внос и износ; даване на юридически и друг вид консултации на граждани по разнородни въпроси и др.

Потърсено бе съдействието на кметовете по населени места за публикуване на важни общодостъпни места по селата, както и лично уведомяване на фермерите за възможностите за кандидатстване по схемите за единно плащане на площ и националните доплащания за животни.

Медийните изяви бяха свързани с отчитане хода на съответните кампании – по регистрация в ИСАК, регистрация по Наредба №3/99 г., състояние на есенните култури и хода на агротехническите мероприятия.

Информация, данни, документи и др. по всички актуални кампании, обяви, постановени решения, заповеди, протоколи и др. новини, които касаят гражданите, се публикуват своевременно в съотвените секции на интернет страницата на ОДЗ - Сливен [*http://www.mzh.government.bg/ODZ-Sliven*](http://www.mzh.government.bg/ODZ-Sliven)*.*

* + 1. ***Контрол на земеделска и горска техника.***

Дейността на инспекторите от ГД“АР“- Сливен през изминалия период се основаваше на изпълнение на нормативните документи и задачите, поставени в годишния план за осигуряване на безопасна земеделска и горска техника и машини за земни работи.

1. **Регистрация на земеделска и горска техника.**

|  |  |  |  |
| --- | --- | --- | --- |
| Дейностите, свързани с регистрацията на земеделската и горската техника са едни от най-важните в дейността на инспекторите от ГД“АР“- Сливен. Регистрацията на земеделската и горската техника дава възможност да се следи техническото състояние на всяка конкретна машина, да се контролира нейната безопасност при работа и транспорт. Осигуряване използването на безопасна техника при работа и транспорт в селското и горското стопанство в Област Сливен беше и една от целите на инспекторите, заложени в годишният план за дейността им през 2018г. г. Това беше и предпоставка за недопускане на произшествия със земеделска техника през изминалата година. През 2018 г. са регистрирани 615 броя земеделска, горска техника и машини за земни работи в област Сливен. От тях 170 броя са нови машини. Разпределението е посочено в таблицата по-долу както следва: | | | |
|  | | | |
| № | Вид машина | Брой регистрации за периода | |
| Всичко | в т.ч. нови машини |
| 1 | 2 | 3 | 4 |
|  | **ГРУПА А** |  |  |
| 1 | Верижни трактори | 4 |  |
| 2 | Колесни трактори | 240 | 32 |
| 3 | Самоходни шасита | 2 |  |
| 4 | Друга самоходна техника | 55 | 11 |
| 5 | Тракторни ремаркета | 59 | 11 |
| 6 | Горска техника | 6 |  |
|  | **ГРУПА Б** |  |  |
| 7 | Зърнокомбайни | 27 |  |
| 8 | Самоходни силажокомбайни | 3 |  |
| 9 | Други самоходни машини | 5 |  |
|  | **ГРУПА В** |  |  |
| 10 | Машини за сеидба и садене | 27 | 12 |
| 11 | Машини за торене и растителна защита | 30 | 16 |
| 12 | Фуражоприбиращи и фуражопреработващи | 46 | 31 |
| 13 | Почвообработващи | 89 | 48 |
| 14 | Сушилни и други |  |  |
| 15 | Зърно и семепочистващи |  |  |
| 16 | Машини за поливане | 4 | 4 |
| 17 | Горска техника | 5 | 5 |

**2. Контрол по техническото състояние и безопасността на техниката.**

Техническото състояние на техниката е важно не само за работоспособността и изправността на техниката, но и за нейната безопасност. Всяка незначителна неизправност особено в механизмите за управление и спирачната система при определени условия би могла да доведе до тежки наранявания. Поради тази причина основното вниманието на инспекторите е насочено при извършването на техническите прегледи на земеделската техника към тези системи на машините. Не се допуска регистрация на нова техника без декларация или сертификат за съответствие, което е доказателство, че техниката, която се пуска в употреба е безопасна. Друг фактор, който влияе на безопасността на употреба на техниката е нейната видимост и видност от останалите участници в движението по пътищата. Това се постига с осигуреност на светлоотразителни триъгьлници, табели, знаци и наличието на покрива на самоходната техника на устройства за жълта мигаща и пробляскваща светлина. През 2018 г.са извършени 3676 броя прегледи на земеделска, горска техника и машини за земни работи. Правоспособността и квалификацията на трактористите и комбайнерите също пряко влияе върху безопасната работа и транспорт на земеделска и горска техника. През изминалата година има издадени 192 броя свидетелства за правоспособност за работа със земеделска и горска техника. Постигнато бе бързо административно обслужване на гражданите при регистрация на земеделската им техника. През периода си взаимодействахме с органите на НАП, Частни съдебни изпълнители, Съд с обмен на данни за притежатели на земеделска техника. През изтеклият период пътни инциденти с участието на земеделска и горска техника довели до трагичен край на участващите в инциденти не е имало.

|  |  |  |
| --- | --- | --- |
| № | Вид машина | Брой на ГТП |
|
| 1 | 2 | 3 |
|  | **ГРУПА А** |  |
| 1 | Верижни трактори | 16 |
| 2 | Колесни трактори | 1508 |
| 3 | Самоходни шасита | 9 |
| 4 | Друга самоходна техника | 276 |
| 5 | Тракторни ремаркета | 563 |
| 6 | Горска техника | 21 |
|  | **ГРУПА Б** |  |
| 7 | Зърнокомбайни | 222 |
| 8 | Самоходни силажокомбайни | 14 |
| 9 | Други самоходни машини | 22 |
|  | **ГРУПА В** |  |
| 10 | Машини за сеидба и садене | 103 |
| 11 | Машини за торене и растителна защита | 112 |
| 12 | Фуражоприбиращи и фуражопреработващи | 233 |
| 13 | Почвообработващи | 392 |
| 14 | Сушилни и други | 3 |
| 15 | Зърно и семепочистващи | 5 |
| 16 | Машини за поливане | 27 |
| 17 | Горска техника | 150 |

***2.3. Аграрно развитие***

**2.3.1. Поддържане регистри по чл. 15 ал. 2 от Закон за животновъдството и чл. 8 от Закона за пчеларството**

В ОД ”З” Сливен се водят **3 вида регистри** за развъдните ферми и стопанства, съгласно изискванията на Закона по животновъдството в които има регистрирани общо **5 броя ферми** както следва:

1. **Регистър на развъдните ферми и стопанства** за производство и търговия с чистопороден и хибриден разплоден материал при свине - **1 бр.** племенни и репродуктивни ферми
2. **Регистър на развъдните ферми и стопанства**, произвеждащи чистопороден и хибриден материал от птици – **1** люпилня е регистрирана.
3. По чл. 19 ал. 2 от Закона за пчеларството се води **Регистър на пчелините за производство** на елитни и племенни пчелни майки и рояци – **3 бр.** производители са регистрирани.

***2.3.2. Дейности на комисиите към ОДЗ - сливен:***

**Комисия по чл. 17, ал. 1 т.1 от ЗОЗЗ за промяна предназначението на земеделски земи.**

През отчетния период са проведени **8** **/осем/** заседания на Комисия по чл. 17, ал.1, т.1 от ЗОЗЗ, като по разгледаните преписки са постановени следните решения:

* Отложени **0** **бр**.
* разрешение за временно ползване - 1 **бр**.
* утвърдени площадки за проектиране - 7 **бр.**
* изменени решения **- 0 бр.**
* откази за промяна на предназначението **- 0 бр.**
* отменени решения за промяна предназначението - **0 бр.**
* имоти с променено предназначение - **14 бр**. с обща площ 61 329 дка; с общо определена такса по чл. 30 от ЗОЗЗ - 26 529.77 лева.

**Влезлите в сила** през 2018 г. решения за промяна предназначението на земеделски земи са **14 бр.** за имоти с обща площ 61 329 дка и е внесена по сметка на МЗХГ такса в размер на 26 529.77 лева;

През годината са издадени по искане на собственици на земеделски земи общо **22 акта** по наредбата **за категоризация на земеделските земи** при промяна на тяхното предназначение.

Анализът на данните показва, че преобладават искания за промяна предназначението на земеделски земи с цел изграждане на селскостопански сгради,къщи за гости, жилищни, складови обекти.

През отчетния период няма приключени със Заповеди на МЗХГ процедура по чл.53 от ППЗОЗЗ.

***2.3.3. Агростатистика***

Проведените наблюдения през 2018 г. по Агростатистика са :

* Пчеларство в България през 2018 година. Размера на извадката е 113 броя.
* Статистическо наблюдение на птицевъдството в България през 2017 година. Размера на извадката е 88броя.
* Събирани са данни за броя на закланите животни в кланиците и количеството месо от 6 кланици за 2018 година
* Събирани са данни за количеството преработено мляко и производството на млечни продукти от 17 мандри за 2017 година
* Събирани са данни за дейността на млекопреработвателните предприятия и производство на млечни продукти по месеци за 2018 година на 18 мандри.
* Събирани са данни за дейността на кланиците и производство на червени меса по месеци за 2018 година на 6 кланици.
* Наблюдение на люпилните по месеци за 2018 година – анкетирани са 2 броя люпилни.
* Статистическо наблюдение на дейността на предприятията, преработващи плодове и зеленчуци през 2018 година – 3 броя.
* Система за земеделска счетоводна информация. По извадка 26 стопанства са с двустранно счетоводство, а 64 стопанства са без счетоводство.
* През месеци юни се извърши провеждане на наблюдение за определяне на прогнозата на добивите от пшеница и ечемик – реколта 2018 година.
* Наблюдение на заетостта и използването на територията на страната през 2018 година /БАНСИК 2018/. Броят на сегментите е 51, разпределени в 4-те общини на територията на област Сливен.
* Добиви от земеделски култури - реколта 2018 г. Размер на извадката 428 бр.
* Производство на плодове през 2018 г. Размер на извадката 422бр.
* Производство на зеленчуци през 2018 г. Размер на извадката 168 бр.
* Производство на грозде и вино през 2018 г. Размер на извадката 134 бр.
* Брой на селскостопански животни към 01.11.2018 г. Размер на извадката 450 бр. стопанства
* Структура на насаждения с определени овощни видове през 2017 г. Размер на извадката 3951 бр.
* Структура на земеделските стопанства през 2016г 1760 бр.

***2.3.4. Поземлени отношения***

**Състояние и управление на ДПФ**

Понастоящем земите, собственост на ДПФ в област Сливен са **33 722.328 дка**, като обработваемите са разпределени по общини и ползване, както следва:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | | | | |
|  |  |  |  |  |  |  |  |  |  |



През отчетния период се наблюдава намален интерес от страна на земеделските производители към наемане чрез търг под наем/аренда на земеделски земи от ДПФ в област Сливен. Това се дължи на наличие на „негодни за предоставяне” земи на ДПФ - част от имотите са с малки размери, отдалечени от пътища с трайна настилка и населени места, не са подходящи за интензивно земеделие, както и самозалесили се, захрастени, попадащи извън легитимния за подпомагане по СЕПП слой имоти.

**Извършени проверки за ползване на земеделските земи от ДПФ,**

**съгласно чл. 47, ал. 8 от ППЗСПЗЗ.**

През 2018 г. са извършени две проверки на ползването на имотите от ДПФ като резултатите са отразени в протоколи.

**Уреждане на собствеността върху прилежащата земя към сгради и съоръжения на организациите по &12 от ПЗР на ЗСПЗЗ;**

През отчетния период са постъпили **9 бр**. заявления за уреждане на собствеността върху прилежащата земя към сгради и съоръжения на организациите по § 12 от ПЗР на ЗСПЗЗ.

Издадени са **6 бр.** заповеди за продажба на земя частна държавна собственост, прилежаща към сгради и съоръжения на организации по § 12 от ПЗР на ЗСПЗЗ.

Сключени са **5 бр.** договори за покупко-продажба на земя – частна държавна собственост по чл. 27, ал. 6 от ЗСПЗЗ.

Продадени са **5 бр**. парцели с обща площ **4.346** дка и стойност **14 353** лева, платен наем в полза на държавата **4 708.89** лв.

Във връзка с чл. 27, ал. 8 са постъпили **8 бр**. заявления.

Сключени са **2 бр.** договори за покупко-продажба на земя – частна държавна собственост по чл. 27, ал. 8 от ЗСПЗЗ.

Продадени са **2 бр**. парцели на стойност **12 600** лева.

***2.3.5. информация за извършените административни услуги в од „земеделие” сливен и осз през 2018 г.***

|  |  |  |
| --- | --- | --- |
| **№ по ред** | **НАИМИНОВАНИЕ НА АДМИНИСТРАТИВНАТА УСЛУГА** | **Брой извършени административни услуги** |
| 1. | 1823 Въвеждане и/или предоставяне на координати (х,у) на гранични точки на имот | 333 |
| 2. | 281 Въвеждане на промени в регистъра на собствениците и в регистъра на имотите | 20164 |
| 3. | 702 Заверяване на издадена скица на имот и/или копие от картата на масивите за ползване | 5189 |
| 4. | 501 Изготвяне на скица на имот | 14707 |
| 5. | 1360 Издаване на акт за категоризация на земеделски земи | 22 |
| 6. | 1824 Издаване на препис от решение на поземлена комисия или Общинска служба по земеделие | 1791 |
| 7. | 2572 Издаване на становище за строителство в земеделските земи без промяна на предназначението им | 4 |
| 8. | 2567 Издаване на удостоверение за вписване в базата данни на нов обект за съхранение на зърно | 1 |
| 9. | 1363 Издаване на удостоверение за данните по чл. 52 от Закона за кадастъра и имотния регистър | 31 |
| 10. | 1164 Издаване на удостоверение за идентичност на имот | 1 |
| 11. | 703 Издаване на удостоверение за реституционни претенции | 0 |
| 12. | 497 Издаване на удостоверение за характеристики на имоти, необходими за определяне на данъчната им оценка | 8858 |
| 13. | 1440 Издаване партида на имот | 102 |
| 14. | 906 Изработване на скица - проект за разделяне или съединяване на имоти | 840 |
| 15. | 1859 Предоставяне на данни по характеристики | 0 |
| 16. | 2 Предоставяне на достъп до обществена информация | 0 |
| 17. | 496 Презаверяване на скици, от издаването на които са изтекли 6 м. | 953 |
| 18. | 904 Промяна предназначението на земеделските земи до 50 дка | 15 |
| 19. | 2521 Регистрация на земеделската и горска техника, превозните средства и машините за земни работи | 615 |
| 20. | 989 Регистриране на договор за аренда или наем и издаване на талон за аренда и наем | 4580 |
| 21. | 1115 Регистрация на развъдни ферми и стопанства | 4 |
| 22. | 1117 Регистриране на заявления за подпомагане | 3898 |
| 23. | 1822 Регистриране на земеделски производители | 4124 |
| 24. | 908 Справка за налична информация от регистъра за масив | 0 |
| 25. | 1163 Справка за налична информация от регистъра на собствениците | 1181 |
| 26. | 1118 Съвместяване с картата на възстановената собственост на проекти на обекти, предоставени в цифров вид (ZEM формат) | 29 |
| 27. | 907 Съгласуване на подробни устройствени планове на инфраструктурни обекти | 0 |
| 28. | 1116 Трасиране и/или заснемане и координиране границите на имотите | 651 |
| 29. | 1679 Установяване на промяна в начина на трайно ползване на имот | 323 |

* + 1. ***2.3.6 КООРДИНАЦИЯ НА ДЕЙНОСТТА С ВРБ И ДРУГИ ИНСТИТУЦИИ, ИМАЩИ ОТНОШЕНИЕ КЪМ ДЕЙНОСТТА НА ЗЕМЕДЕЛСКИТЕ ПРОИЗВОДИТЕЛИ:***
    2. ОД на Държавен фонд „Земеделие” – РА.
    3. Областна служба за съвети в земеделието.
    4. ОД на Българска агенция по безопасност на храните.
    5. Териториално звено на ИА по лозата и виното.
    6. РД по селекция и репродукция в животновъдството.
    7. ТЗ по рибарство и аквакултури.
    8. Служба по геодезия, картография и кадастър.
    9. Бюро по труда.
    10. Областна администрация.
    11. Регионална дирекция на горите.

За отчетния период са проведени работни срещи по следните теми:

* По време на кампанията за прием на заявления 2018 г. контактите с ОД БАБХ и РА се осъществяваха ежедневно за отстраняване на съществуващите текущи проблеми.
* Провеждани са срещи с експертите от Областната служба за съвети по въпроси, касаещи кандидатстване по мерките от ПРСР.

**3. Преглед на настъпилите през отчетния период промени в организационната структура**

През отчетния период няма промяна в организационната структура на ОД „Земеделие“, гр.Сливен. Тя е структурирана в две дирекции – Дирекция „Администратвно-правна, финасово-стопанска дейност и човешки ресурси“ и Главна дирекция „Аграрно развитие“ с три териториални звена /Общински служби по земеделие – Сливен, Нова Загора и Котел/. Административното ръководство на ОДЗ се осъществява от Главен секретар.

**4. Прогноза за развитието на земеделието в областта през 2019 година**

**4.1. Прогноза за структура на растениевъдството и очаквани добиви от основните култури**

**4.1.1 Форма на стопанисване на обработваемата земя**:

Продължава тенденцията за намаляване дела на кооперациите за сметка на обработване на земята под формата на аренда. От съществуващите на територията на област Сливен земеделски кооперации, ефективно работят 18 земеделски кооперации пререгистрирани по закона за кооперациите.

Основни форми на стопанисване на земята :

* кооперации – 10 % от обработваемите земи;
* арендатори – 70 % от обработваемите земи;
* частни стопани и частни сдружения – 20 % от обработваемите земи;

**4.1.2. По направление зърнопроизводство – равнините територии на областта**

**Есенни култури-**

Разпределението на есенните култури по площи през 2019 година не очакваме да се различава съществено от това на предходната година. Основно това се дължи на новите схеми и мерки за подпомагане и ориентиране на фермерите към отглеждане на култури с по-високи ставки при подпомагане.

С цел преустановяване наложилата се тенденция към намаление производството на ечемик в областта е необходимо внедряване на нови, сухоустойчиви и високодобивни сортове ечемик. Такива са селектирани в института по ечемика в гр. Карнобат и фермерите биха могли да се възползват за покупка на семена.

**Слънчоглед -** Площите предвидени за сеитба на слънчоглед ще бъдат близки до тези от предходната година.

**Кориандър -** През 2019 г. се очаква запазване на площите засети с корианъдр**.**

**Царевица -** Тенденция към намаление бележат площите заети с царевица.

**4.1.3. По направление овощарство и лозарство – основно в равнинните и полупланински части на областта**

През 2019 година продължи създаването на овощни и лозови насаждения основно в общините Сливен, Нова Загора и Твърдица. Очаква се площта на основните овощни видове- праскови, череши, бадеми и лозя да се увеличи. Налага се повишен интерес от страна на земеделските стопани към внедряване на нови сортове, високодобивни, устойчиви на променилите се климатични условия и като цяло повишена култура на земеделие.

**4.1.4. По направление зеленчукопроизводство – основно в равнините територии**

Тенденция към увеличение бележат площите заети със зеленчукови култури. Като основна причина за това е осъщественото **субсидиране на качествената продукция от плодове и зеленчуци**, което се отрази благоприятно на отрасъла. Зеленчукопроизводството в областта се развива в две направления:

**Оранжерийно -** представлявано от БОИНГ ГРИЙН ООД, „Кръстев и синове”, „СТЕМО 2013” и малки семейни оранжерии в размер от 0.01 до 0.5 ха.

**Полско -** характерно за полското производство е, че се представлява от дребни производители, които стопанисват площи в размер от 0.1 до 0.5 ха. Наблюдава се увеличаване на площите със зеленчукови култури в общините Сливен и Нова Загора.

Към настоящият момент климатичните условия са благоприятни за развитието на всички видове култури, което е предпоставка за добро презимуване на същите и навременното им развитие през пролетта. Наличната земеделска техника е достатъчна за провеждане на агротехническите мероприятия.

Отглеждането на алтернативни култури, като роза, шипки, хмел, гъби, билки и др., с възможности за отглеждане на територията основно на планинските и полупланински територии на областта, все още трудно навлиза в структурата на земеделието.

**4.1.5 Прогноза за структура на животновъдството – особености и очаквани добиви**

Животновъдството остава един от приоритетните сектори. Направена е актуализация на действащата нормативна база, разширен е обхватът на прилаганото държавно подпомагане, като нараства размерът на схемите за обвързано с производството подпомагане и се увеличава подкрепата за животни под селекционен контрол, с което се цели ръст на отглежданите животни, производство на качествена и безопасна за здравето на потребителите храна, повишаване доходите и жизнения стандарт на фермерите.

Анализирайки състоянието на животновъдството през последните години, природо-климатичните условия, съществуващите традиции в областта за производството на животински продукти, изградената инфраструктура и засиленият интерес към ПРСР за финансово подпомагане на сектора ни дават достатъчно основание, в **краткосрочен план през 2019 г., да очакваме**:

* Активизиране на фермерите да се възползват от възможността да се реализират **директно на краен потребител продукцията** си, с което да подобрят финансовото си положение с реализация на по-висока цена добитите продукти.
* Ускоряване процеса на **повишаване концентрацията на отглежданите животни** в професионалните стопанства и пренасочване на дребните производители от пазара към алтернативни дейности според региона в който работят.
* Завишаване интереса на фермерите да отглеждат **повече месодайни говеда, овце, кози и биволи** – незапълнена ниша в сектор животновъдство с достатъчен свободен природен ресурс от пасища и сгради.
* **Подобряване генетичния потенциал** чрез внос на високопродуктивни млади животни или подмяна на отглежданите породи и хибриди в животновъдството за подобряване качеството и количеството на млякото и месото, инвестиране в **модерни технологии** за намаляване на себестойността на продукцията, в **подобряване на конкурентноспособността на фермите.**
* Повишаване производството на **висококачествена и безопасна суровина** за преработка.
* **Разширяване обхвата на дейност** на развъдните и браншови организации, извършваните консултантски услуги на фермерите за повишаване квалификацията по организация и ръководене на процесите във фермите, наблюдение на здравния статус на животните, както и по въпросите свързани с реконструкция и модернизация на сградовия фонд.
* **Обединение в организации на производителите** с цел търсене на най-добрите цени и пазари за продукцията си.

**В резюме за развитие на земеделието бихме могли да обобщим следните изводи:**

Климатичните и природни ресурси на област Сливен предлагат широки възможности за селскостопанска дейност. Почвено-климатичните условия, наличието на необходимата инфраструктура, опита и традициите на местните земеделски производители са предпоставка за интензивно развитие на отрасъла. Необходимо е да се търсят инвестиции за обновление на нови техники и технологии, сортове и видове, водещи до подобряване на качеството на произвежданите селскостопански продукти.

Повишеното търсене на екологично чисти продукти в световен мащаб е предпоставка за развитие на екологично чисто растениевъдство и животновъдство. Чрез развитието на биологично земеделие би могло да се постигне баланс между производството на хранителни продукти, спазване условията за опазване на околната среда и намаляване на безработицата. Целта на биологичното производство е разширяване на земеделската дейност чрез използване на селскостопанските земи в съответствие с изискванията за опазване на околната среда. От друга страна наличието на висок процент пустеещи земи в планинските и полупланинските райони на областта би благоприятствало и улеснило въвеждането на добри агро-екологични практики.

**Предложения и идеи за подобряване работата на ОД ”Земеделие”**

1. **Организационни решения**

* Необходимост от въвеждане на електронно управление с цел предоставяне на гражданите на качествено административно обслужване по електронен път с оглед осигуряване на прозрачност и отчетност.
* Необходимост от електронна система (софтуер) за поддържане регистър преписки за придобиване на собственост върху земи, частна държавна собственост - прилежащи площи към сгради /съоръжения/ на организациите по §§12 и 29 от ПЗР на ЗСПЗЗ /бившите ТКЗС, АПК/ и регистър преписки придобиване на собственост на земи от ДПФ по реда на чл. 27, ал. 8 от ЗСПЗЗ и глава единадесета от ППЗСПЗЗ.
* Да се предвидят промени **в Тарифата за таксите,** които заплащат стопаните за част от административните услуги, а именно: издаването на копия на документи по Наредба № 3 от 1999г., удостоверения доказващи периода на регистрация по Наредбата, както и на всички дубликати, издавани от ОД «Земеделие»
* Да се предвидят **финансови средства** за обучение на служителите с цел повишаване административния капацитет.

**Основни цели за достигане и дейности**

Основните дейности на дирекцията са насочени към изпълнение на държавната политика в областта на земеделието за насърчаване развитието на конкурентоспособно земеделие и жизнеспособни селски райони, при устойчиво управление на природните ресурси и спазване на високи стандарти за безопасност на храните и хуманно отношение към животните и подобряване на качеството на живот в изпълнение на целите и приоритетите на МЗХГ.

**Насочване на всички дейности на експертите от дирекцията за осъществяване на следните цели:**

* Развитие на аграрния отрасъл за осигуряване на хранителна сигурност и за производство на продукти с висока добавена стойност при устойчиво развитие на природните ресурси;
* Уреждане на поземлените отношения с цел създаване на устойчивост и справедливост, чрез защита на собствениците и на ползвателите на земеделски земи и стимулиране окрупняването на земеделските площи;
* Развитие на пазарно ориентирани конкурентноспособни земеделски стопанства;
* Преодоляване на структурния дисбаланс в отрасъл „Селско стопанство“ и в неговите подотрасли;
* Повишаване доходите на земеделските производители;
* Създаване на условия за устойчиво развитие на малките стопанства като източници на доходи и заетост;
* По-добро управление на риска в аграрния отрасъл;
* Възстановяване, опазване и укрепване на екосистемите, свързани със селското и горското стопанство;
* Оптимизиране на поземлените отношения, гарантиращи ефективността на земеползването и увеличаване на доходите от земеделска дейност;
* Подобряване конкурентноспособността на първичните производители;
* Осигуряване на надежна статистическа информация в областта на земеделието;

**Възможни дейности:**

* Провеждане на информационни кампании за популяризацията на територията на цялата област /особенно в планинската и полупланинска част на областта/ за въвеждане на биологично производство;
* Изготвяне на маркетингови проучвания;
* Насърчаване създаването на пилотни и демонстрационни полета и ферми.
* Прилагането на програми за развитие на населените места в общините Котел, Твърдица и частично в Нова Загора за подпомагане тяхното социално икономическото развитие и за преодоляване неравномерното им развитие.
* За създаване на устойчивото развитие на селските райони е възможно насочването към дейности в няколко основни области: земеделие, горско стопанство и алтернативен туризъм. Решаването на проблемите в тези райони трябва да обхваща всички параметри на устойчивото развитие – околна среда, инфраструктура, социални и икономически аспекти и взаимодействието между тях.
* Широкомащабна информационна кампания по населени места за популяризиране възможностите за кандидатстване със съвместно участие на представители на ОД «З», ДФ»Земеделие», ОССЗ, БАБХ, браншовите организации и общинските администрации **по ОСП за периода 2017-2020 г.**
* Съдействие на земеделските стопани за включване и усвояване в максимална степен на предлаганите държавни помощи и европейски средства за финансиране на земеделието, като инструмент за решаване на проблемни и приоритетни насоки в земеделската политика.
* Стимулиране на инвестиционния процес в земеделието за техническа и технологична модернизация на сектора.
* Засилване подкрепата на земеделски производители за увеличаване на производството и преработката на суровини за налагането им като важен фактор за икономическо развитие и социална стабилност.
* Съдействие на стопаните за създаване на условия за изграждане на малки и средни предприятия за дейности, създаващи доходи извън земеделското производство
* Ориентиране на малките и средните земеделски производители към директна продажба на висококачествени и безопасни земеделски суровини и преработени храни на крайния потребител;
* Подпомагане и ускоряване на процеса за обединяване на земеделските производители в организации на производителите.
* Ориентиране на стопаните към съхраняване на генетичните ресурси, местните породи животни и въвеждане на нови сортове растения, адаптирани към специфичните природни условия на региона, подобряване условията за хуманно отношение при отглеждане на животните.
* Насърчаване прилагането на екологосъобразни практики чрез подкрепа по мярка „Агроекология и климат” от ПРСР.
* Насърчаване на производителите за дейности към модернизиране и възстановяване на хидромелиоративната инфраструктура за ефективно използване на водните ресурси.
* Актуализиране на подхода с нови преференции към земеделските стопани, включени в обхвата от стопанства, подаващи агростатистическа и счетоводна информация по различните форми на обследване в земеделието от страна на дирекция „Агростатистика” на МЗХ.
* Адекватно и своевременно информиране на земеделските производители за състоянието на пазарите на земеделски продукти.
* Съдействие и консултиране на стопаните за осигуряване на съвременно професионално образование в аграрния сектор.
* Ускоряване въвеждането на нови научни знания и иновации за стабилизиране и развитие на земеделското производство в региона.
* Оптимизиране използването на земеделските земи чрез ускоряване процеса на комасация, насърчаване прилагането на екологосъобразни практики с оглед опазване на земеделските земи и подобряване на продуктивните им качества.
* Подобряване качеството на предлаганите административни услуги от страна на работещите експерти в ОД ”З” и ОСЗ.

През 2019 г. ще продължи последователната политика за постигане на целите на Програмата на правителството за европейско развитие на България, която извежда развитието на селското стопанство като основен фактор за общото икономическо развитие на страната.

**Директор ОД”З” Сливен:**

**(Тодор Братанов)**